PATVIRTINTA  
Varėnos rajono savivaldybės  
viešosios bibliotekos direktoriaus  
2019 m. gruodžio 30 d. įsakymu Nr. DV-63

**VARĖNOS RAJONO SAVIVALDYBĖS VIEŠOSIOS BIBLIOTEKOS  
KORUPCIJOS PREVENCIJOS 2020-2023 METŲ PROGRAMA**

**I SKYRIUS**

**BENDROSIOS NUOSTATOS**

1. Varėnos rajono savivaldybės viešosios bibliotekos (toliau – Biblioteka) korupcijos

prevencijos 2020–2023 metų programa (toliau – Programa) parengta vadovaujantis Lietuvos Respublikos korupcijos prevencijos įstatymu, Lietuvos Respublikos nacionaline kovos su korupcija 2015–2025 metų programa, Lietuvos Respublikos viešųjų ir privačiųjų interesų derinimo valstybinėje tarnyboje įstatymu, Korupcijos rizikos analizės atlikimo tvarkos aprašu, patvirtintu Lietuvos Respublikos vyriausybės 2002 m. spalio 8 d. nutarimu Nr. 1601, Lietuvos Respublikos Vyriausybės 2004 m. gegužės 19 d. nutarimu Nr. 607 „Dėl Padalinių ir asmenų, valstybės ar savivaldybių įstaigose vykdančių korupcijos prevenciją ir kontrolę, veiklos ir bendradarbiavimo taisyklių patvirtinimo“, Lietuvos Respublikos kultūros ministro 2015 m. birželio 26 d. įsakymu Nr. ĮV-455 patvirtinta Lietuvos Respublikos kultūros ministerijos 2015–2019 metų korupcijos prevencijos programa.

2. Programos paskirtis – korupcijos prevencijos užtikrinimas, korupcijos pasireiškimo tikimybės mažinimas, interesų konfliktų valdymo priemonės Bibliotekoje.

3. Korupcijos prevencijos principai:

3.1. teisėtumo – korupcijos prevencijos priemonės įgyvendinamos laikantis Lietuvos Respublikos Konstitucijos, įstatymų ir kitų teisės aktų reikalavimų bei užtikrinant pagrindinių asmens teisių ir laisvių apsaugą;

3.2. visuotinio privalomumo – korupcijos prevencijos subjektais gali būti visi asmenys;

3.3. sąveikos – korupcijos prevencijos priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija ir teikiant vienas kitam kitokią pagalbą;

3.4. pastovumo – korupcijos prevencijos priemonių veiksmingumo užtikrinimas nuolat tikrinant ir peržiūrint korupcijos prevencijos priemonių įgyvendinimo rezultatus bei teikiant pasiūlymus dėl atitinkamų priemonių veiksmingumo didinimo institucijai, kuri pagal savo kompetenciją įgaliota įgyvendinti tokius pasiūlymus.

4. Programa įgyvendinama pagal Korupcijos prevencijos programos priemonių planą

(toliau – Priemonių planas).

5. Korupcijos prevenciją vykdo, Programos ir Priemonių plano įgyvendinimą kontroliuoja Bibliotekos direktorius.

**II SKYRIUS**

**BIBLIOTEKOS VEIKLOS SRITYS, KURIOSE GALIMAI EGZISTUOJA  
KORUPCIJOS PASIREIŠKIMO TIKIMYBĖ**

6. Bibliotekos veiklos sritys, kuriose galimai egzistuoja korupcijos pasireiškimo tikimybė:

6.1. darbuotojų priėmimas;

6.2. viešųjų pirkimų organizavimas ir vykdymas;

6.3. turto nuoma.

**III SKYRIUS**

**PROGRAMOS TIKSLAS IR UŽDAVINIAI**

7. Programos tikslas – stiprinti korupcijos prevenciją ir kontrolę Bibliotekoje, įgyvendinant korupcijos prevencijos priemones taip, kad korupcija būtų eliminuota ir neturėtų įtakos Bibliotekos nuostatuose numatytoms funkcijoms vykdyti, veiklai organizuoti bei Bibliotekos reputacijai visuomenėje.

8. Programos uždaviniai:

8.1. nustatyti veiklos sritis, kuriose galimai egzistuoja didelė korupcijos pasireiškimo tikimybė;

8.2. siekti, kad sprendimų priėmimai būtų skaidrūs ir atviri, kad Bibliotekos kolektyvas būtų informuotas apie sprendimų priėmimų argumentus;

8.3. tobulinti viešųjų paslaugų teikimo ir jų administravimo procedūras, didinti jų skaidrumą ir efektyvumą;

8.5. ugdyti antikorupcinę kultūrą Bibliotekoje;

8.6. viešai skelbti informaciją apie korupcijos prevencijos priemones ir nustatytus korupcijos atvejus.

9. Kiekvienas Bibliotekos darbuotojas, dalyvaujantis viešųjų pirkimų procedūrose (direktorius, buhalteris, komisijų nariai, pirkimų organizatoriai bei pirkimų iniciatoriai), turi būti pasirašęs konfidencialumo pasižadėjimą ir Viešųjų pirkimų tarnybos kartu su Vyriausiąja tarnybinės etikos komisija nustatytos formos nešališkumo deklaraciją.

**III SKYRIUS**

**INTERESŲ KONFLIKTŲ VALDYMAS IR ŠALINIMAS**

10. Interesų konfliktų valdymui ir sprendimui (šalinimui) taikomos viena iš šių priemonių:

10.1. privataus intereso atsisakymas arba likvidavimas;

10.2. nusišalinimas nuo klausimo sprendimo;

10.3. priėjimo prie atitinkamos informacijos apribojimas;

10.4. pavedimas atlikti funkcijas, nekeliančias interesų konflikto;

10.5. tarnybinių pareigų ir atsakomybių pertvarkymas;

10.6. visiškas (ne vienkartinis) atsisakymas atlikti pareigas, susijusias su privačiais interesais;

10.7. atsistatydinimas (atleidimas) iš darbo vietos.

11. Bibliotekos darbuotojai, kurie paskirti atlikti supaprastintus pirkimus ir kitas veiklas, bei viešojo pirkimo komisijos nariai privalo:

11.1. nedelsiant papildyti privačių interesų deklaraciją, aiškiai išdėstyti interesų konfliktą keliančias aplinkybes ir pateikti Vyriausiajai tarnybines etikos komisijai;

11.2. apie interesų konfliktą raštu pranešti Bibliotekos direktoriui, tiesioginiam vadovui;

11.3. rengiant, svarstant ar priimant sprendimą (ar sprendžiant kitą klausimą, kuris sukelia interesų konfliktą palikti patalpą, kurioje sprendžiamas interesų konfliktą keliantis klausimas);

11.4. apie nusišalinimą raštu pranešti Bibliotekos direktoriui;

11.5. užtikrinti, kad nusišalinimo faktas, esant kolegialiam svarstymui, būtų tinkamai įformintas atitinkamame dokumente (posėdžio protokole ar kitame dokumente nurodyta, kas ir dėl kokios priežasties nusišalino, kada išėjo ir kada sugrįžo į posėdžių salę ir t.t.).

12. Siekiant išvengti viešųjų ir privačių interesų konfliktų Bibliotekos direktorius ar jo įgalioti asmenys privalo:

12.1. susipažinti su Bibliotekos darbuotojų, kurie paskirti atlikti supaprastintus pirkimus ir viešojo pirkimo komisijos narių privačių interesų deklaracijose pateiktais duomenimis;

12.2. neskirti užduočių susijusių su įstaigomis (įmonėmis), kuriose jie turi privačių interesų (akcijos, artimų asmenų darbas, narystė ir pan.) ar kitų užduočių, galinčių sukelti interesų konfliktą;

12.3. remiantis privačių interesų deklaracijų duomenimis teikti pavaldiems darbuotojams rašytines rekomendacijas, nuo kokių klausimų sprendimo procedūrų jie turėtų nusišalinti;

12.4. priimti tik raštu pateikiamus pavaldžių tarnautojų nusišalinimus nuo jiems interesų konfliktą sukeliančių klausimų sprendimo;

12.5. užtikrinti, kad nusišalinęs darbuotojas nedalyvautų rengiant, svarstant ar priimant tam tikrus sprendimus (išeitų iš posėdžių salės ir pan.);

12.6. užtikrinti, kad nusišalinimo faktas, esant kolegialiam svarstymui, būtų tinkamai užfiksuotas atitinkamame dokumente (posėdžio protokole būtų nurodoma, kas ir dėl kokios priežasties nusišalino, kada išėjo ir kada sugrįžo į posėdžių salę);

12.7. vienus metus nuo Viešųjų ir privačių interesų derinimo valstybinėje tarnyboje įstatymo pažeidimo paaiškėjimo dienos nesiūlyti skatinti ar skirti į aukštesnes pareigas pažeidimus padariusių darbuotojų;

12.8. esant abejonių dėl interesų konflikto buvimo ar dėl kitų Viešųjų ir privačių interesų derinimo ir praktinio taikymo, konsultuotis ar kreiptis į Vyriausiąją tarnybines etikos komisiją.

**IV SKYRIUS**

**PROGRAMOS VYKDYMO STEBĖJIMAS, VERTINIMAS IR KONTROLĖ**

13. Programos stebėjimą pagal kompetencijas nuolat vykdo Programos Priemonių plane nurodyti priemonių vykdytojai. Nustatę korupcijos atvejį jie nedelsiant raštu, tarnybiniu pranešimu, informuoja Bibliotekos direktorių.

14. Už konkrečios programos priemonės įgyvendinimą pagal kompetencijas atsako Priemonių plane nurodyti vykdytojai.

15. Kiekviena konkreti Priemonių plano priemonė vertinama pagal Priemonių plane nustatytus kriterijus.

16. Programos vykdymą kontroliuoja Bibliotekos direktorius.

**V SKYRIUS**

**PROGRAMOS ĮGYVENDINIMAS**

17. Programai įgyvendinti sudaromas Priemonių planas, kurio priemonių įvykdymo laikotarpis sutampa su programos įgyvendinimo pradžia ir pabaiga.

18. Už antikorupcinius veiksmus ir metodinės pagalbos Priemonių plano priemonių

vykdytojams teikimą korupcijos prevencijos srityje pagal kompetenciją atsako Bibliotekos direktorius.

19. Siekiant ugdyti Bibliotekos darbuotojų antikorupcinę kultūrą ir užtikrinti efektyvų Programos bei Programos priemonių vykdymą, visuotiniame darbuotojų susirinkime kasmet, ne vėliau kaip iki kovo 15 d., Bibliotekos direktorius informuoja darbuotojus apie praėjusių metų Programos ir Programos priemonių vykdymo rezultatus.

20. Siekiant veiksmingo Programos įgyvendinimo visi Bibliotekos darbuotojai pasirašytinai supažindinami su šia programa.

**VI SKYRIUS**

**BAIGIAMOSIOS NUOSTATOS**

21. Programa įgyvendinama iš Bibliotekai atitinkamiems metams skirtų asignavimų.

22. Programa skelbiama Bibliotekos interneto svetainėje http://biblioteka.varena.lt

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

`

Varėnos rajono savivaldybės  
viešosios bibliotekos korupcijos  
prevencijos 2020-2023 metų  
programos priedas  
(2019 m. gruodžio 30 d. įsakymas  
Nr. DV-63 )

**VARĖNOS RAJONO SAVIVALDYBĖS VIEŠOSIOS BIBLIOTEKOS KORUPCIJOS PREVENCIJOS 2020–2032 METŲ PROGRAMOS  
ĮGYVENDINIMO PRIEMONIŲ PLANAS**

|  |  |  |  |  |
| --- | --- | --- | --- | --- |
| **Eil. Nr.** | **Priemonės korupcijos pasireiškimo veiksniams šalinti/mažinti** | **Vykdytojai** | **Vykdymo laikas** | **Vertinimo kriterijai** |
| 1. **UŽDAVINYS – organizuoti ir įgyvendinti korupcijos tikimybės prevenciją Bibliotekos veiklos srityse** | | | | |
| 1.1. | Parengti, atnaujinti ir patvirtinti kovos su korupcija veiklos planą 2020–2023 metams. | Direktorius | Parengti iki 2020-09-01. Peržiūrėti ir atnaujinti programą kasmet iki  kovo 1 d. | Parengta programa |
| 1.2. | Paskelbti programą Bibliotekos interneto svetainėje http://biblioteka.varena.lt | Kompiuterinės sistemos administratorius | 2020-10-01  (su visais pakeitimais iki 2023-09-01) | Informacijos operatyvumas |
| 1.3. | Įstatymų numatytais terminais, administruoti ir apibendrinti darbuotojų skundus ir pareiškimus | Direktoriaus įgalioti asmenys | nuolat | Darbo konfliktų darbe prevencija |
| 1.4. | Bibliotekos interneto svetainėje viešinti informaciją apie skelbiamus konkursus į konkursines pareigas. | Kompiuterinės sistemos administratorius | Paskelbus konkursą | Numatytų konkursų, atrankų skaičius į konkursines pareigas |
| 1.5. | Įgyvendinti konkursus, atrankas laisvoms etatinėms pareigoms užimti. | Direktorius | Nuolat | Harmoningas atrankos proceso užtikrinimas |
| 1.6. | Užtikrinti skaidrų ir racionalų viešųjų pirkimų organizavimą. Viešuosius pirkimus vykdyti vadovaujantis įstatymais ir kitais teisės aktais | Ūkvedys  Dokumentų komplektavimo ir tvarkymo skyriaus vedėjas | nuolat | Pirkimų skaičius, skaidrumas ir atitikimas teisės aktams |
| 1.7. | Įgyvendinti viešųjų pirkimų pretenzijų analizę | Ūkvedys | nuolat | Pateiktų pretenzijų ir analizių skaičius |
| 1.8. | Analizuoti tarnybinių komandiruočių ir stažuočių išlaidų bibliotekoje praktiką | Buhalteris | nuolat | Komandiruočių ir stažuočių išlaidų pagrįstumas |
| 1.9. | Viešai skelbti bibliotekos finansines ataskaitas internetinėje svetainėje | Buhalterija, kompiuterinės sistemos administratorius | Kiekvieną ketvirtį | Informacijos prieinamumas |
| 1. **UŽDAVINYS – darbuotojų atskaitomybės atsakomybės didinimas korupcijos prevencijos srityse** | | | | |
| 2.1. | Didinti bibliotekos darbuotojų sąmoningumą, atskaitomybę ir atsakomybę korupcijos prevencijos srityje. Ugdyti dorą ir etišką elgesį – suvokimą apie korupcijos ir kitų teisės aktų pažeidimų daromą žalą. | Direktorius, skyrių vedėjai | Nuolat | Korupcijų užfiksavimo atvejai |
| 1. **UŽDAVINYS – antikorupcinės aplinkos kūrimas** | | | | |
| 3.1. | Bibliotekoje rengiamų korupcijos prevenciją įgyvendinamų dokumentų vertinimas | Direktorius  Darbo taryba | Nuolat | Atitiktis korupcijos prevenciją įgyvendintiems teisiniams aktams |
| 1. **UŽDAVINYS – Bibliotekos darbuotojų, paskirtų atlikti supaprastintus pirkimus ir viešojo pirkimo komisijos narių interesų konfliktų mažinimas** | | | | |
|  | Susipažinti su paskirtų atlikti supaprastintus pirkimus darbuotojų ir viešojo pirkimo komisijos narių privačių interesų deklaracijose pateiktais duomenimis | Direktorius | Nuolat | Užfiksuotų interesų konfliktų ir deklaracijų pateikimo atvejų skaičius |
|  | Neskirti užduočių susijusių su įstaigomis (įmonėmis), kuriose jie turi privačių interesų (akcijos, artimų asmenų darbas, narystė ir pan.) ar kitų užduočių, galinčių sukelti interesų konfliktą; | Direktorius | Esant būtinybei | Pavedimų skaičius |
|  | Remiantis privačių interesų deklaracijų duomenimis teikti pavaldiems darbuotojams rašytines rekomendacijas, nuo kokių klausimų sprendimo procedūrų jie turėtų nusišalinti; | Direktorius | Esant būtinybei | Rekomendacijų skaičius ir kokybė |
|  | Priimti tik raštu pateikiamus pavaldžių tarnautojų nusišalinimus nuo jiems interesų konfliktą sukeliančių klausimų sprendimo; | Direktorius | Esant būtinybei | Nusišalinimo atvejų skaičius |
|  | Užtikrinti, kad nusišalinęs darbuotojas nedalyvautų rengiant, svarstant ar priimant tam tikrus sprendimus (išeitų iš posėdžių salės ir pan.); | Direktorius | Esant būtinybei | Nedalyvavimo priimant sprendimus atvejų skaičius |
|  | Vienus metus nuo Viešųjų ir privačių interesų derinimo valstybinėje tarnyboje įstatymo pažeidimo paaiškėjimo dienos nesiūlyti skatinti ar skirti į aukštesnes pareigas pažeidimus padariusių darbuotojų; | Direktorius | Esant būtinybei | Priimti sprendimai ir jų skaičius |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_